**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

Κως, 11-6-2025

**ΠΡΟΣ: Μ.Μ.Ε. Κω**

**Συλλυπητήρια δήλωση Δημάρχου Κω Θεοδόση Νικηταρά**

**για την απώλεια του Γιάννη Θεοφιλίδη**

**Η μεγάλη οικογένεια του Δήμου Κω θρηνεί ένα άξιο μέλος της κοινωνίας μας, το φίλο Γιάννη Θεοφιλίδη.**

**Έναν άνθρωπο της αυτοδιοίκησης, έντιμο συμπολίτη, διαπρεπή δικηγόρο, καλό οικογενειάρχη.**

**Που υπηρέτησε τους συμπατριώτες και την κοινωνία μας από διαφορετικές θέσεις.**

**Με ανιδιοτέλεια και διάθεση προσφοράς.**

**Οι συμπατριώτες μας τον επέλεξαν να τους εκπροσωπήσει στο Δημοτικό Συμβούλιο Κω, το οποίο υπηρέτησε από τη θέση Προέδρου και άλλες θέσεις ευθύνης για χρόνια, με ήθος και σεμνότητα.**

**Οι συνάδελφοί του τον τίμησαν, επιλέγοντας τον επί σειρά ετών ως Πρόεδρο του Δικηγορικού Συλλόγου Κω.**

**Ο ξαφνικός θάνατος του μας συγκλόνισε.**

**Με βαθιά θλίψη τον αποχαιρετούμε.**

**Θα τον θυμόμαστε πάντα με αγάπη.**

**Εκφράζω τα ειλικρινή συλλυπητήρια μου στην οικογένεια, στους οικείους και στους φίλους του.**